Aalborgs Stifts Adresseavis, 1825-03-21
Spanien. J Madrid har i den senere Tid circuleret Udkastet til etAmnestiedecret, der kunde være godt nok, naar Man kunde vente, at det kom til Virkelighed; det hedder imidlertid, at det er forelagt Statsraadet og Raadet af Castilien til nærmere Undersøgelse. Det lyder ganske smukt - saaledes: "Besjelet af det Ønske, at kunne begrave i evig Forglemmelse de sidste Begivenheder, og alt det Sørgelige og Ubehagelige, de medførte, alt det, der kan nære Mistroe og Frygt iblandt Folket og lægge hindringer iveien for Gemytternes forønskede Udsoning og Statens Velfærd, er det min kongl. Villie, at for Fremtiden Jngen maa denunceres eller anklages for det, som er forefaldet fra 7de Marts 1820 til 1ste October 1823, at ingen Dommer eller Domstol maa formere eller føre nogen Proces, der kan fornye Erindringen derom, og at de, der nu føres, skulle standses og de Anklagede sættes i Frihed, uden at der for bemeldte Sags Skyld maa kunne tilføies dem noget Tab eller Skade. Jeg erklærer tillige, at, ifølge min kongelige Villie, skal denne Amnestie strække sig til alle indtil 1ste Marts 1824 begangne Forbrydelser og politiske Forseelser, dog under den Betingelse, at de Personer, der have forladt Fædrenelandet, for at undgaae Straffen for slige Forseelser, skulle vende tilbage inden 3 Maaneder fra dette Decrets Bekjendtgjørelses Dato. Da Anarchie og Uorden alligevel ikke vilde ophøre, om end de, der have bidraget til at bringe Orden og Rolighed tilbage i Kongeriget, og attraae Belønning derfor, ogsaa i Fremtiden vilde gjøre denneslags Tjenester fortrinlig gieldende, saa forbyder jeg at bringe slige Fortjenester i Erindring for min Trone; thi foruden de allerede tildeelte Belønninger vil jeg selv sørge for levende at vedligeholde Mindet derom, for at belønne dem, som ingen Belønning have faaet. Mine Ministre skulle derfor fra idag af, naar de foreslaae mig Mænd til bistlige eller til civile og militaire Poster, kun tage Hensyn da Ansøgernes Dyder, Fortjenester og Duelighed og jeg forbyder enhver constitueret Øvrighed, der har Personer at foreslaae til Statsembeder, i deres Forslag at omtale Sammes politiske Meninger eller politiske Forhold siden 1ste Marts 1820; thi overeensstemmende med min kongl. Villie skulle de ulykkelige Begivenheder, der siden den Tid have fundet Sted, tildækkes med et tæt Forglemmelsens Slør og betragtes som uskeete. Jeg er fast overtydet om, at mine Undersaatter ville efterkomme disse mine faderlige Foranstaltninger, der have til Hensigt, at forsone Gemytterne og sikkre Statens Velfærd, og godvillig føie sig i Alt, hvad der kan føre til et saa forønsket Maal, for at jeg i Fred og Roe kan regjere de Folk, som Forsynet har betroet til min Omhu og som jeg anseer for mine høitelskede Børn." Dette Lovudkast blev sendt til Raadet af Castilien, som skal have svaret, at Decretet ikke blot var utidigt, men undførligt, og at det tydelig kunde sees af de diplomatiske Noter, der ledsagede samme, at Man var slet underrettet om Nationens nærværende Tilstand, og om, hvor upassende det var, naar Man lod visse Mennesker faae Adgang til Embederne i Staten. - Man troer forresten, at der forestaaer en stor politisk Revolution i Spanien. Zen Bermudet faaer daglig meere Jndflydelse.